Huiswerkers se lone styg effens | News24
Huiswerkers se lone styg effens
DIE lone van huiswerkers reg oor die land het Dinsdag met ongeveer R1 gestyg, maar dit sal hul plig wees om dié reg op te eis.
“Die verantwoordelikheid van verhoogde lone rus op werkgewers én huiswerkers,” sê Mokgadi Pela, waarnemende woordvoerder van die Nasionale Departement van Arbeid. “Ons moe-dig huiswerkers aan om hul betaalstrokies noukeurig deur te gaan en seker te maak dat die verhoging wel bygevoeg is.”
In metropolitaanse gebiede sal huiswerkers se lone met 85c van R10,59 tot R11,44 per uur styg indien hulle meer as 27 uur per week werk, terwyl huiswerkers wat minder as dié ure werk se lone met 99c van R12,40 tot R13,39 per uur styg. In landelike gebiede sal huiswerkers R10,23 per uur verdien as hulle meer as 27 uur werk, teenoor R12,07 per uur vir diegene wat minder ure werk.